आईसीसी और बांग्लादेश क्रिकेट बोर्ड का कहना है कि आरोपों की जांच आईसीसी की एंटी करप्शन एंड सिक्योरिटी यूनिट ने की थी.पढ़िए: 



बांग्लादेश क्रिकेट ने अशरफुल पर रोक लगाईये पूरा मामला बांग्लादेश प्रीमियर लीग की ढाका ग्लैडिएटर टीम के मैच फिक्सिंग और स्पॉट फिक्सिंग में शामिल होने की कथित अंदरूनी साज़िश से जुड़ा है.इन सभी नौ अभियुक्तों को आरोप बता दिए गए हैं लेकिन आईसीसी और बांग्लादेश क्रिकेट बोर्ड का कहना है कि ये सभी लोग दोषी सिद्ध होने तक बेकसूर माने जाएंगे.बांग्लादेश क्रिकेट बोर्ड के भ्रष्टाचार विरोधी नियमों के मुताबिक इन सभी लोगों की पहचान तब तक नहीं ज़ाहिर की जा सकती जब तक कि अनुशासनात्मक कार्यवाही पूरी नहीं हो जाती.नौ में से सात लोगों पर फिक्सिंग से जुड़े आरोप हैं और दो लोगों पर इस की जानकारी बांग्लादेश क्रिकेट बोर्ड को न दिए जाने का आरोप है.जिन पर फिक्सिंग के गंभीर आरोप हैं उन्हें अस्थायी तौर पर निलंबित कर दिया गया है और वो अनुशासनात्मक कार्यवाही पूरी होने तक आईसीसी, बांग्लादेश क्रिकेट बोर्ड या किसी अन्य बोर्ड की किसी भी गतिविधि में हिस्सा नहीं ले सकेंगे.सभी अभियुक्तों को ये बताने के लिए 14 दिन का समय दिया गया है कि वो आरोप स्वीकार करते हैं या आरोपों को नकारते हैं. जो लोग फ़िक्सिंग के आरोपों को स्वीकार कर लेंगे या बाद में दोषी पाए जाएंगे उन्हें पांच साल से लेकर आजीवन पाबंदी झेलनी पड़ेगी. फ़िक्सिंग के बारे में जानकारी न देने के दोषी पाए जाने पर एक से पांच साल तक की पाबंदी झेलनी पड़ सकती है.आईसीसी के मुख्य कार्यकारी अधिकारी डेविड रिचर्डसन का कहना है, "जांच के दौरान एंटी करप्शन एंड सिक्योरिटी यूनिट ने बांग्लादेश प्रीमियर लीग 2013 में शामिल कई लोगों से बात की और अहम सबूत जुटाए जिनके आधार पर आरोप लगाए गए हैं."वहीं बांग्लादेश क्रिकेट बोर्ड के अध्यक्ष नज़मुल हसन ने कहा है कि "जो भी बांग्लादेश क्रिकेट बोर्ड के भ्रष्टाचार विरोधी नियमों का उल्लंघन करते हुए पाए जाएंगे उनसे सख़्ती से निपटा जाएगा."(बीबीसी हिंदी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं)